NEUVOSTON ASETUS (ETY) N:o 3768/85,
annettu 20 päivänä joulukuuta 1985,
tiettyjen maataloussäädösten mukauttamisesta komiteoiden äänestysmenettelyn osalta Espanjan ja Portugalin liittymisen vuoksi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 396 artiklan,
ottaa huomioon komission ehdotuksen,
sekä katsoo, että
Espanjan ja Portugalin liittymisen vuoksi tiettyjä maataloussäädöksiä olisi mukautettava liittymisasiakirjan 396 artiklan mukaisesti sen äänimäärän osalta, joka liittymisestä alkaen ilmaisee määräenemmistön hallintokomiteoiden ja muiden vastaavanlaisten maatalousalalle perustettujen komiteoiden menettelyn yhteydessä, ja
ennen liittymistä yhteisöjen toimielimet voivat Espanjan ja Portugalin liittymissopimuksen 2 artiklan 3 kohdan nojalla toteuttaa liittymisasiakirjan 396 artiklassa tarkoitetut toimenpiteet, jotka tulevat voimaan, jollei mainitun sopimuksen voimaantulosta muuta johdu, sopimuksen voimaantulopäivänä,
ON ANTANUT TÄMÄN ASETUKSEN:
1 artikla
1. Korvataan liitteessä luetelluissa säädöksissä ja siinä mainituissa artikloissa luku "45" tai "neljäkymmentäviisi" luvulla "54".
2. Korvataan asetuksen (ETY) N:o 1837/80(), sellaisena kuin se on viimeksi muutettuna asetuksella (ETY) N:o 1312/85(), 26 artiklan 2 kohdassa virke "Lausunto annetaan määräenemmistöllä" virkkeellä "Lausunto annetaan 54 äänen enemmistöllä".
2 artikla
Tämä asetus tulee voimaan 1 päivänä tammikuuta 1986, jollei Espanjan ja Portugalin liittymissopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1985.